ไตรมาส 1 ปูนใหญ่จบดีลซื้อกิจการ1 แห่ง
SCC เผยจบเจรจาควบรวมธุรกิจได้ 1 แห่งในไตรมาส1 คาดรายได้ปีนี้อาจโตกว่าเป้าที่ 10 % เล็กน้อย เพราะราคาสินค้าขยับขึ้น
21 ม.ค. 2553

SCC เผยจบเจรจาควบรวมธุรกิจได้ 1 แห่งในไตรมาส1 คาดรายได้ปีนี้อาจโตกว่าเป้าที่ 10 % เล็กน้อย เพราะราคาสินค้าขยับขึ้น
นายกานต์ ตระกูลฮุน กรรมการผู้จัดการ บริษัท ปูนซิเมนต์ไทย (SCC) เปิดเผยว่า จะสามาถจบการเจรจาซื้อกิจการบริษัท 1 แห่ง ในไตรมาส 1 ได้ โดยบริษัทที่จะเข้าซื้อกิจการมีขนาดมูลค่าสินทรัพย์ 1,000-2,000 ล้านบาท แต่ยังไม่สามารถเปิดเผยได้ว่าจะเป็นธุรกิจใด เพราะมีความเป็นไปได้หมด ทั้งธุรกิจเคมิคอล วัสุดก่อสร้าง หรือกระดาษ ซึ่งขณะนี้มีการเจรจาอยู่หลายแห่งเป็นบริษัททั้งในและต่างประเทศ
ขณะที่คาดว่ารายได้ปี 2553 จะโตขึ้นมากกว่าเป้าที่เคยตั้งไว้ 10 % จากปีก่อนเล็กน้อย เนื่องจากแนวโน้มตั้งแต่กระดาษ ราคาปูนซีเมนต์ หรือแม้กระทั่งปิโตรเคมีที่คาดว่าจะปรับลงครึ่งปีแรก แต่ HDPE ยังมีราคาที่ปรับขึ้นสูงขึ้นปัจจุบันอยู่ที่ 1,100-1,200 เหรียญสหรัฐต่อตัน